pythainlp/thai-wiki-dataset-v3 huggingface dataset:
ลาสโล บีโร

ลาสโล โยแชฟ บีโร (Bíró László József; 29 กันยายน ค.ศ. 1899 – 24 ตุลาคม ค.ศ. 1985) เป็นนักประดิษฐ์ชาวฮังการี ผู้ประดิษฐ์ปากกาลูกลื่น
== ประวัติ ==
ลาสโล โยแชฟ บีโร เกิดที่กรุงบูดาเปสต์ในครอบครัวชาวยิว ขณะทำงานเป็นนักหนังสือพิมพ์ บีโรพบว่าน้ำหมึกที่ใช้พิมพ์หนังสือพิมพ์นั้นทำให้กระดาษแห้งและไม่เป็นรอยเปื้อน เขาจึงลองใช้มันกับปากกาหมึกซึม แต่พบว่าเขียนไม่ติดเพราะน้ำหมึกหนืดเกินไป บีโรจึงร่วมกับเจิร์จ (György) น้องชายผู้เป็นนักเคมี พัฒนาปากกาชนิดใหม่ที่มีส่วนปลายคือลูกลื่นที่หมุนได้รอบทิศ และมีขอบเบ้าที่กันไม่ให้ลูกลื่นหลุดออกมา โดยน้ำหมึกจะไหลผ่านท่อแคบ ๆ ส่วนลูกลื่นที่หมุนไปบนผิวกระดาษ สันที่อยู่ในเบ้าโลหะจะจ่ายน้ำหมึกไปหล่อเลี้ยงลูกลื่น จนเกิดเป็นเส้นหมึก บีโรได้นำเสนอปากกาชนิดนี้เป็นครั้งแรกที่งานออกร้านนานาชาติบูดาเปสต์ (Budapest International Fair) ในปี ค.ศ. 1931 และจดสิทธิบัตรที่กรุงปารีสในอีกเจ็ดปีต่อมา ต่อมาในปี ค.ศ. 1943 พี่น้องตระกูลบีโรได้ย้ายไปอยู่ที่อาร์เจนตินา และก่อตั้งบริษัท Biro Pens ขึ้น ปากกาของบีโรได้รับความสนใจจากกองทัพอากาศสหราชอาณาจักร เพราะมันใช้เขียนได้ดีกว่าปากกาหมึกซึมที่เขียนไม่ติดเมื่ออยู่บนความกดอากาศสูง ต่อมาบริษัทของบีโรก็ถูกมาร์แซล บิก (Marcel Bich) เข้าซื้อกิจการ และกลายเป็นบริษัทเครื่องเขียน "บิค" (Bic) ในปัจจุบัน ลาสโล บีโร เสียชีวิตที่กรุงบัวโนสไอเรสในปี ค.ศ. 1985 ต่อมาประเทศอาร์เจนตินาได้ประกาศให้วันเกิดของบีโรเป็นวันนักประดิษฐ์ของอาร์เจนตินา
ในปี ค.ศ. 2016 กูเกิล ดูเดิลฉลองวันเกิดครบรอบ 117 ปีให้แก่บีโร
== เชิงอรรถและอ้างอิง ==
== แหล่งข้อมูลอื่น ==
นักประดิษฐ์ชาวฮังการี
บุคคลจากบูดาเปสต์
ชาวอาร์เจนตินา
บุคคลเชื้อสายยิว
ห้อง

ห้อง คือพื้นที่ว่างใด ๆ ที่สามารถแบ่งเป็นส่วน ๆ ภายในโครงสร้างที่กำหนดได้ ปกติแล้วห้องห้องหนึ่งจะกั้นพื้นที่ว่างอื่น ๆ หรือโถงทางเดินด้วยผนัง หรือประตู ในทางประวัติศาสตร์ การใช้ห้องย้อนไปถึงวัฒนธรรมมิโนนตอนต้น ประมาณ 2200 ปีก่อนคริสตศักราช เมื่อพบว่ามีพื้นที่ในซันโดรีนี กรีซ และอะโครทีรี ที่ขุดเจาะได้ แบ่งเป็นห้อง ๆ อย่างชัดเจนด้วยโครงสร้างที่กำหนด
== อ้างอิง ==
การงีบ

การงีบ คือการหลับในระยะเวลาสั้น ๆ ในตอนกลางวันเพื่อชดเชยเวลานอนตอนกลางคืน การงีบมักจะทำเมื่อเกิดความง่วงระหว่างเวลาตื่น ทัศนคติทางวัฒนธรรมต่อการงีบระหว่างวันทำงานนั้นแตกต่างกัน ในวัฒนธรรมตะวันตก เด็ก ๆ และคนแก่ควรงีบระหว่างวันและมักกำหนดเวลาและสถานที่งีบให้ ในวัฒนธรรมเดียวกันนี้ คนวัยทำงานไม่ควรนอนหลับระหว่างวัน และการงีบในเวลางานเป็นสิ่งที่ไม่อาจยอมรับได้ ในวัฒนธรรมอื่น ๆ (โดยเฉพาะในที่ที่มีอากาศร้อน) เสิร์ฟอาหารมื้อใหญ่ที่สุดตอนกลางวัน และมีช่วงเวลาสำหรับงีบให้ (siesta) ก่อนที่จะกลับไปทำงาน การงีบเกิดขึ้นครั้งแรกในอียิปต์โบราณ หลังจากสังเกตว่าแมวชอบนอนหลับกลางวัน ฟาโรห์จึงเริ่มฝึกการงีบเพื่อเลียนแบบสัตว์ศักดิ์สิทธิ์ดังกล่าว
== อ้างอิง ==
การนอน
มันนีอินเดอะแบงก์ (2015)

มันนีอินเดอะแบงก์ (2015) (Money in the Bank (2015)) เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) จัดเป็นครั้งที่ 6 โดยมีกำหนดจัดวันที่ 14 มิถุนายน 2015 ที่สนามเนชันไวด์ อะรีนา ที่เมืองโคลัมบัส รัฐโอไฮโอ สหรัฐอเมริกา
==เบื้องหลัง==
ในอิลิมิเนชั่น แชมเบอร์ (2015) เควิน โอเวนส์เอาชนะจอห์น ซีนาไปได้ จากนั้นได้มีการประกาศรีแมตช์ของทั้งคู่อีกครั้งในมันนีอินเดอะแบงก์
ในอิลิมิเนชั่น แชมเบอร์ ดีน แอมโบรสได้เอาชนะเซท โรลลินส์ เจ้าของแชมป์ WWE World Heavyweight Championship ไปได้โดยการทำฟาล์ว ทำให้โรลลินส์ยังคงเป็นแชมป์อยู่ ในรอว์ คืนต่อมา 1 มิถุนายน ได้มีการประกาศรีแมตช์กันในการไต่บันไดชิงแชมป์
==ผลการปล้ำ==
==ดูเพิ่ม==
รายชื่อรายการเพย์-เพอร์-วิวของดับเบิลยูดับเบิลยูอี
มันนี่อินเดอะแบงก์
==อ้างอิง==
==แหล่งข้อมูลอื่น==
Official Money in the Bank website
ดับเบิลยูดับเบิลยูอี มันนีอินเดอะแบงก์
มวยปล้ำอาชีพในปี พ.ศ. 2558
รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2558
ลนตง

ลนตง (lontong) เป็นอาหารที่ทำจากข้าวห่อเป็นทรงกระบอกด้วยใบตอง พบทั่วไปในอินโดนีเซีย มาเลเซีย และสิงคโปร์ ข้าวที่ห่อแล้วจะนำไปต้มให้สุก แล้วนำมาหั่นเป็นชิ้นกินเป็นอาหารหลักแทนข้าวสวย  ในมาเลเซียเรียกนาซีฮิมปิต (nasi himpit) ลนตงขนาดเล็กจะใส่ไส้ผักเช่นแคร์รอต ถั่ว และมันฝรั่ง บางครั้งใส่ไส้เนื้อสัตว์และกินเป็นอาหารว่าง ลักษณะคล้ายเกอตูปัต ต่างกันที่เกอตูปัตห่อด้วยใบมะพร้าวอ่อนหรือยานูร์ ส่วนลนตงใช้ใบตอง
== วิธีทำ ==
การทำลนตงแบบเดิมนั้น นำข้าวมาแช่น้ำร้อนให้สุกบางส่วน แล้วห่อด้วยใบตอง มัดให้แน่นด้วยลีดี เซอมัต หรือตอกที่ทำจากแกนกลางของก้านมะพร้าว นำไปต้มให้สุก รอให้เย็นแล้วจึงหั่นเป็นชิ้นพอคำด้านนอกของข้าวเป็นสีเขียวจากใบตอง ลนตงมีรสจืด เพราะมีส่วนประกอบเป็นข้าว ใช้กินแทนข้าวหุงสุกกับอาหารทั่วไป โดยมากจะมีแกงกะทิและซอสถั่วลิสงอยู่ด้วย
== อินโดนีเซีย ==
ในอินโดนีเซียโดยเฉพาะชาวเบอตาวี จะเสิร์ฟลนตงในรูปลนตงซายูร์ซึ่งเป็นลนตงหั่นเป็นชิ้น ใส่ซุปกะทิ ใส่ฟักแม้ว เต็มเป เต้าหู้ ไข่ต้ม ซัมบัล และกรูปุก  เป็นอาหารเช้าที่เป็นที่นิยมใกล้เคียงกับบูบูร์อายัมและนาซีโกเร็ง ลนตงการี เป็นลนตงที่กินกับแกงกะหรี่ไก่และผัก ลนตงที่เป็นที่รู้จักกันดีอีกชนิดหนึ่งคือลนตงจับโกเมะฮ์ ซึ่งเป็นอาหารอินโดนีเซียเปอรานากัน โดยกินลนตงกับโอโปร์อายัม ซายูร์โลเดะฮ์ ซัมบัลโกเร็งอาตี (ตับวัวผัดซัมบัล) อาจาด เตอลูร์ปินดัง (ไข่ต้มมีลวดลาย) อาบนหรือเนื้อฝอย และผงโกยา (ส่วนผสมระหว่างถั่วเหลืองและกุ้งแห้ง) เป็นที่นิยมของชาวจีนในอินโดนีเซียในเทศกาลจับโกเมะฮ์
ลนตงในรูปแบบอื่นได้แก่ลนตงกูปังและลนตงบาลับจากซูราบายาและซีโดอาร์โจในชวาตะวันออก ลนตงกูปังทำจากลนตงและหอยขาวตัวเล็ก ส่วนลนตงบาลับประกอบด้วยลนตง ถั่วงอก เต้าหู้ทอด หอมเจียว ซัมบัล และซีอิ๊วหวาน ในสุมาตราตะวันตกมีลนตงกูไลปากิต เป็นลนตงที่กินกับแกงยอดเฟินอ่อน ไข่ต้ม และหนังควายทอด
ลนตงที่เป็นอาหารว่างจะใส่ไส้ เช่น แคร์รอต ถั่ว มันฝรั่ง ปรุงรสด้วยเกลือและพริกแดง บางครั้งเติมเนื้อฝอยหรือเนื้อสัตว์บด ในภาษาชวาเรียกอาเรม-อาเรม แต่บริเวณอื่น ๆ เรียกง่าย ๆ ว่าลนตง ลนตงแบบนี้จะห่อใบตองบางกว่าแบบไม่มีไส้
== มาเลเซียและสิงคโปร์ ==
ลนตงที่หั่นเป็นชิ้นเรียกนาซีฮิมปิต กินกับซุปที่มีกะทิ เช่น ซายูร์โลเดะฮ์ ใส่กุ้งและผัก เช่น กะหล่ำปลีหั่น หัวผักกาดและแครอท เครื่องเคียงมีเทมเปทอด เต้าหู้ทอด ไข่ต้ม ปลาดุกผัดซัมบัล มะพร้าวอบคลุกเครื่องเทศและไก่ทอด
==อ้างอิง==
อาหารจากข้าว
อาหารโคโคส
อาหารมลายู
อาหารมาเลเซีย
อาหารอินโดนีเซีย
อาหารสิงคโปร์
พรรคสังคมนิยมเสรี

พรรคสังคมนิยมเสรี (Liberal Socialist Party) เป็นพรรคการเมืองที่สลายตัวไปแล้วในสิงคโปร์ ก่อตั้งเมื่อราว พ.ศ. 2493 โดยเกิดจากการรวมตัวกันของพรรคสิงคโปร์ก้าวหน้า และพรรคประชาธิปไตย (คนละพรรคกับพรรคประชาธิปไตยสิงคโปร์) การรวมตัวนี้เกิดจากความอ่อนแอของทั้งสองพรรคในการเลือกตั้ง พ.ศ. 2498 แต่สมาชิกส่วนใหญ่เข้าไปรวมกับพันธมิตรประชาชนสิงคโปร์ก่อนการเลือกตั้ง พ.ศ. 2502 อย่างไรก็ตาม ในการเลือกตั้งครั้งดังกล่าว พรรคกิจประชาชนเป็นฝ่ายชนะการเลือกตั้ง และพรรคสังคมนิยมเสรีค่อยๆหมดบทบาททางการเมืองไป
== อ้างอิง ==
http://www.singapore-elections.com/political-parties/lsp.html 
ขบวนการทางการเมืองในประเทศสิงคโปร์
สภามุสลิมพม่า

สภามุสลิมพม่า (Burma Muslim Congress) ก่อตั้งในเวลาเดียวกับสันนิบาตเสรีภาพประชาชนต่อต้านฟาสซิสต์ของอองซานและอูนุก่อนสงครามโลกครั้งที่ 2 ในวันที่ 25 ธันวาคม พ.ศ. 2488 ที่ปยินมานา อูหย้าซะก์หรืออับดุล ราซัก ได้รับเลือกเป็นประธานสภามุสลิมพม่า และตัดสินใจเข้าร่วมกับสันนิบาตเสรีภาพประชาชนฯ และเขาได้เป็นประธานสันนิบาตในเขตมัณฑะเลย์ใน พ.ศ. 2489 รัฐบาลได้ยอมรับให้เขาเป็นสมาชิกสภาร่างรัฐธรรมนูญ เขามีความสัมพันธ์ที่ดีกับผู้นำที่เป็นชาวพุทธ และเข้าใจภาษาบาลี เขาได้เป็นรัฐมนตรีว่าการกระทรวงศึกษาธิการแต่ถูกสังหารพร้อมนายพลอองซาน
อูหย้าซะก์ไม่ต้องการเห็นการแบ่งแยกทางศาสนา และต้องการให้ชนกลุ่มน้อยมุสลิมเป็นที่ยอมรับในพม่า แต่หลังจากที่เขาเสียชีวิตไป สิทธิเหล่านี้ถูกรัฐบาลพม่าต่อมาละเลย อูรัสชิดและอูขิ่นหม่องลัตได้เรียกร้องสิทธิของมุสลิมต่อมา  แต่ชาวมุสลิมในพม่าไม่ได้ยอมรับบุคคลเหล่านี้ว่าเป็นตัวแทนของพวกเขาโดยแท้จริง
อูนุ นายกรัฐมนตรีหลังจากพม่าได้รับเอกราช ได้เรียกร้องให้สภามุสลิมพม่าออกจากการเป็นสมาชิกสันนิบาต  ประธานคนใหม่ของสภามุสลิมพม่าคืออูขิ่นหม่องลัตตัดสินใจยุติกิจกรรมทางศาสนาอิสลามของสภาและเข้าร่วมกับสันนิบาตอีก ต่อมาได้เป็นรัฐมนตรีว่าการกระทรวงยุติธรรมและไม่ได้เป็นตัวแทนชุมชนมุสลิมในพม่า อูนุได้ประกาศให้ศาสนาพุทธให้เป็นศาสนาประจำชาติ และควบคุมการฆ่าวัวของชาวมุสลิม โดยผ่อนปรนให้ในเทศกาลอีดิลอัดฮา แต่ต้องอยู่ภายใต้การควบคุมของตำรวจ เจ้าหน้าที่มัสยิดที่มาสามารถควบคุมการฆ่าวัวได้จะถูกจับกุมและลงโทษ รัฐบาลของอูนุควบคุมการเดินทางไปประกอบพิธีฮัจญ์ของมุสลิมมากกว่าการเดินทางไปเนปาลหรือศรีลังกาของชาวพุทธ อย่างไรก็ตาม สภามุสลิมพม่าถูกขอให้สลายตัวใน พ.ศ. 2498 ต่อมา อูนุได้ขับสภามุสลิมพม่าออกจากสันนิบาตเมื่อ 30 กันยายน พ.ศ. 2499
== อ้างอิง ==
ขบวนการทางการเมืองในประเทศพม่า
ลวง (ฮาร์ลาน โคเบน)

ลวง (Missing You) เป็นนวนิยายแนวลึกลับ เขียนโดยฮาร์ลาน โคเบน ตีพิมพ์ครั้งแรกโดยสำนักพิมพ์ Dutton เมื่อเดือนมีนาคม ค.ศ. 2014 ฉบับภาษาไทย แปลโดยมณฑารัตน์ ทรงเผ่า ตีพิมพ์ในเดือนมีนาคม ค.ศ. 2015 โดยแพรวสำนักพิมพ์
== เรื่องย่อ ==
แคท โดโนแวน สูญเสียคนรักไปเมื่อ 18 ปีก่อน ถ้าเขาหายแล้วหายเลย เธอคงไม่แปลกใจมากไปกว่าเดิม แต่นี่เขากลับมีตัวตนอยู่ในเว็บไซต์หาคู่ ที่น่าประหลาดคือ เขาเหมือนจะจำอะไรระหว่างทั้งคู่ไม่ได้เลย นอกจากนั้นคดีฆาตกรรมของพ่อเธอก็ยังเป็นที่สงสัยมาตลอด ขณะนี้คนลงมือกำลังจะตาย เธอไม่เคยเชื่อว่าเขาเป็นคนทำจริง มันต้องมีอะไรมากกว่านั้น และถ้าเขาตาย ความลับจะตายไปกับเขาด้วย เรื่องราวเริ่มใกล้ตัวแคทเข้ามาเรื่อยๆ มีอะไรบางอย่างที่ค้างคา และมันต้องได้รับการคลี่คลาย
==อ้างอิง==
นวนิยาย
พระยาอนุชิตชาญไชย (สาย สิงหเสนี)

นายพลตรี พระยาอนุชิตชาญไชย (สาย สิงหเสนี) อดีตองคมนตรี รัฐมนตรีและสมุหพระตำรวจในรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6
== ประวัติ ==
พระยาอนุชิตชาญไชย มีนามเดิมว่า สาย เกิดเมื่อวันพฤหัสบดีที่ 10 พฤษภาคม พ.ศ. 2398 ปีเถาะ เป็นบุตรชายคนที่ 2 ของพระยาเพ็ชรชฎา (ดิศ สิงหเสนี) กับคุณหญิงนุ่ม ต.จ. ได้ศึกษาเล่าเรียนจากบิดา ต่อมาบรรพชาในสำนักสมเด็จพระวันรัตน์ (ทับ พุทฺธสิริ) วัดโสมนัสราชวรวิหาร หลังจากลาสิกขาบท ได้เข้ารับราชการเป็นทหารมหาดเล็กในปี พ.ศ. 2413
ในปี พ.ศ. 2419 ได้สมรสกับนางสาวเชย (บุตรีพระยาอนุชิตชาญไชย (พึ่ง  สุวรรณทัต) และคุณหญิงเกสร)
พ.ศ. 2445 ได้รับโปรดเกล้าฯ แต่งตั้งเป็นผู้บัญชาการกองทัพไปปราบกบฏเงี้ยวเมืองแพร่ที่นครลำปาง
เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคต พระบาทสมเด็จพระมงกุฎเกล้าเจ้าอยู่หัวโปรดให้ท่านได้เข้าพิธีถือน้ำและรับแต่งตั้งเป็นองคมนตรี ณ พระอุโบสถวัดพระศรีรัตนศาสดาราม ในวันที่ 11 ธันวาคม พ.ศ. 2453 ต่อมาในวันที่ 27 ธันวาคม โปรดให้ยกกรมพระตำรวจรวมเข้าอยู่ในกระทรวงวัง แล้วโปรดเกล้าฯ แต่งตั้งท่านซึ่งเป็นจางวางกรมพระตำรวจขวาให้เป็นสมุหพระตำรวจเป็นคนแรก
พระยาอนุชิตชาญไชย ถึงแก่อนิจกรรมด้วยอหิวาตกโรค เมื่อวันที่ 6 พฤษภาคม  พ.ศ. 2463 ได้รับพระราชทานโกศแปดเหลี่ยมประกอบศพ ตั้งบนแว่นฟ้า 2 ฟ้า ฉัตรเบญจา 4 คัน แล้วรับพระราชทานเพลิงศพพร้อมกับคุณหญิงเชย อนุชิตชาญไชย เมื่อวันที่ 13 ธันวาคม พ.ศ. 2465 ณ วัดเทพศิรินทราวาสราชวรวิหาร
== ลำดับบรรดาศักดิ์ ==
พ.ศ. 2416 เป็นนายสรพลเรืองเดช  จ่านายสิบทหารราบ  กองร้อยที่ 4
พ.ศ. 2426 เลื่อนเป็นจมื่นไชยาภรณ์  ปลัดกรมพระตำรวจใหญ่ขวา ถือศักดินา 800
1 พฤษภาคม พ.ศ. 2432 เลื่อนเป็นพระราชวรินทร์  เจ้ากรมพระตำรวจนอกขวา ถือ ศักดินา 1600 (ในการนี้โปรดเกล้าฯ พระราชทาน คนโททองคำ และ กาทองคำ เป็นเครื่องยศ)
20 เมษายน พ.ศ. 2436 เลื่อนเป็นพระพิเรนทรเทพ เจ้ากรมพระตำรวจใหญ่ซ้าย ถือศักดินา 2,000
18 ตุลาคม พ.ศ. 2437 เลื่อนเป็นพระยามหามนตรีศรีองครักษสมุห  เจ้ากรมพระตำรวจในขวา ถือศักดินา 2,000
9 พฤศจิกายน พ.ศ. 2443 เลื่อนเป็นพระยาอนุชิตชาญไชย จางวางกรมพระตำรวจขวา ถือศักดินา 3,000
==ยศ==
===ยศตำรวจหลวง===
– พระตำรวจโท
– พระตำรวจเอก
===ยศทหาร===
นายพันตรี
นายพันโท
นายพันเอก
นายพลจัตวา
นายพลตรี
===ยศเสือป่า===
นายหมู่ตรี
26 ธันวาคม พ.ศ. 2457 - นายหมวดตรี
== ครอบครัว ==
พระยาอนุชิตชาญไชยมีบุตรธิดารวม 10 คน โดยมีบุตรธิดากับคุณหญิงเชยรวม 3 คน ได้แก่
คุณหญิงสำลี ยมาภัยพงศ์พิพัฒน์ ภริยาพระยายมาภัยพงศ์พิพัฒน์ (เชย ยมาภัย)
นางสาวสำรวล สิงหเสนี
จางวางโท พระยาบุรีนวราษฐ์ (ชวน สิงหเสนี) (3 สิงหาคม 2428 - 7 กุมภาพันธ์ 2468)
มีบุตรธิดากับนางน้อม (สกุลเดิม สุวรรณทัต) 4 คน ได้แก่
นายชิต สิงหเสนี สมรสกับนางชูเชื้อ (นามเดิม วลี กฤษณามระ)
คุณหญิงอนงค์ สิริราชไมตรี ภริยาหลวงสิริราชไมตรี (จรูญ สิงหเสนี)
นายสนาน สิงหเสนี สมรสกับนางไพจิตร
นางเสนาะ สิงหเสนี สมรสกับนายอาชว กุญชร ณ อยุธยา
มีบุตรกับหม่อมราชวงศ์จิ๋ว ทินกร 2 คน ได้แก่
นายอรุณ สิงหเสนี
นายสมุน สิงหเสนี สมรสกับ นางอรุณ (สกุลเดิม วิระพานิช)
มีบุตรกับหม่อมหลวงเจิม พนมวัน 1 คน คือ
นาวาอากาศตรี หลวงถกลนภากาศ (มนต์ สิงหเสนี) สมรสกับหม่อมหลวงสอิ้ง (สกุลเดิม นพวงศ์)
== เครื่องราชอิสริยาภรณ์ ==
== อ้างอิง ==
เชิงอรรถ
บรรณานุกรม
[พิมพ์เป็นอนุสรณ์ในงานฌาปนกิจศพ นายสมุน สิงหเสนี]
บรรดาศักดิ์ชั้นพระยา
ทหารบกชาวไทย
องคมนตรีในรัชกาลที่ 5
องคมนตรีในรัชกาลที่ 6
กรรมการกฤษฎีกา
สกุลสิงหเสนี
เสียชีวิตจากอหิวาตกโรค
สมาชิกกองเสือป่า
ชลวิทย์ มีทองคำ

ชลวิทย์ มีทองคำ (ชื่อเล่น: พ้อยท์) เป็น นักแสดง, นายแบบ ชาวไทย มีชื่อเสียงจากการรับบทเป็น ตะวัน จากซิตคอมเรื่อง ยีนเด่น
== ประวัติ ==
ชลวิทย์ มีทองคำ เกิดเมื่อวันที่ 11 มิถุนายน 2535 ใน จังหวัดเชียงใหม่ โดยพ้อยท์ มีพี่สาว 1 คน จบการศึกษาจาก มหาวิทยาลัยรังสิต คณะนิเทศศาสตร์ สาขามัลติมีเดีย  พ้อยท์เข้าวงการจากการเป็นนักแสดง โดยบทบาทที่เขาได้รับคือ เทิดไท จากละครเรื่อง ธิดาแดนซ์ และละครที่สร้างชื่อเสียงคือ ซิตคอมเรื่อง ยีนเด่น รับบทเป็น ตะวัน พี่ชายฝาแฝดของตุ่น (จารุวัฒน์ เชี่ยวอร่าม) 
== ผลงาน ==
=== ละครโทรทัศน์ ===
{|class="wikitable" style = "text-align:center"
! พ.ศ. !! เรื่อง !! บทบาท !! ออกอากาศ
|-
|2555
|บ่วงรัก
|อรรคเดช (รับเชิญ)
|ช่อง 5
|-
| rowspan = "2"| 2557 || ธิดาแดนซ์ || เทิดไท ||rowspan="1"| ช่อง 3 เอชดี
|-
| อนิลทิตา || เจ้าพงษ์นคร ||rowspan="1"| ช่อง 5
|-
| rowspan = "2"| 2558 || สื่อริษยา || ภานุ หิรัญกุล || rowspan="8" | ช่องวัน
|-
| บัลลังก์เมฆ || โดม มนูญศักดิ์
|-
| rowspan = "4"| 2559 || สงครามนางงาม ซีซั่น 2 || วุฒิกรณ์
|-
| สลักจิต || เกริก เกรียงยุทธิการ
|-
| เราเกิดในรัชกาลที่ ๙ เดอะซีรีส์ || พระ
|-
| ร่างใหม่...หัวใจเดิม || ธันวา
|-
| rowspan = "3"| 2560 ||  แต่ปางก่อน || ม.จ.ชายวงศธร / ท่านชายตั้ว
|-
| กับดักเสน่หา || แบงค์
|-
| Bangkok รัก Stories ตอน คนมีเสน่ห์ || ปีย์ ||rowspan="1"| จีเอ็มเอ็ม 25
|-
| rowspan = "2"| 2561 ||  กาหลมหรทึก || ร.ต.ท.กบี่ วิไลวุฒิ ||rowspan="4"| ช่องวัน
|-
| วิมานจอเงิน || ตรัย
|-
|  rowspan = "3"| 2562 || ทะเลริษยา || สายลม
|-
| เสียงเอื้อนสะเทือนดาว || จักรกริช แจ่มเจิด (ขลุ่ย)
|-
| Teeใครทีมันส์ || ชาร์ลี ||rowspan="1"| ช่อง 3 เอชดี
|-
| rowspan = "1"| 2564 || ดงพญาเย็น || เพชร พญาไพร (พรานเพชร) ||rowspan="1"| ช่องวัน
|-
| rowspan = "2"| 2565 || รักนี้เจ้านายจอง BOSS AND ME|| ปวีณ || rowspan="1" | จีเอ็มเอ็ม 25
|-
| บอดี้การ์ดหมอลำ || ร.ต.อ.เทพไท ทุ่งทองงาม / รุ่งฟ้า ชัยภูมิ ||rowspan="4"| ช่องวัน
|-
|rowspan = "3"| 2566||  พระนคร 2410 || ฮวง
|-
| ดวงใจจอมกระบี่ || ฉีมู่เอิ่น (รับเชิญ)
|-
| จอมโจรดอกไม้ขาว || กิจก้อง
|-
|}
=== ซิตคอม ===
=== มิวสิกวิดีโอ ===
ไม่รับปาก แต่จะพยายาม – ศิลปิน : อ้น THE STAR 9 (2556)
=== เพลงประกอบละคร ===
ชาติหน้าตอนบ่าย – ขับร้องร่วมกับ เกวลิน ศรีวรรณา ( ประกอบละครเรื่อง ธิดาแดนซ์ )
บอดี้การ์ดหมอลำ - ขับร้องร่วมกับ อนิพรณ์ เฉลิมบูรณะวงศ์ ( ประกอบละครเรื่อง บอดี้การ์ดหมอลำ )
ฟ้าไกลดิน - ขับร้องร่วมกับ ปอยฝ้าย มาลัยพร ( ประกอบละครเรื่อง บอดี้การ์ดหมอลำ )
การเข้ามาของเธอ - ( ประกอบละครเรื่อง บอดี้การ์ดหมอลำ )
== อ้างอิง ==
== แหล่งข้อมูลอื่น ==
(อินสตราแกมแฟนคลับ)
บุคคลจากจังหวัดเชียงใหม่
นายแบบไทย
นักแสดงชายชาวไทย
นักแสดงชายชาวไทยในศตวรรษที่ 21
ผู้มีชื่อเสียงทางโทรทัศน์ชาวไทย
บุคคลจากวิทยาลัยนิเทศศาสตร์ มหาวิทยาลัยรังสิต
โรทริง

โรทริง (Rotring, เขียน rOtring; อ่านว่า โรท-ริง แปลว่า วงกลมสีแดง) มักอ่านผิดเป็น ร็อต-ตริง เป็นบริษัทเครื่องเขียนจากประเทศเยอรมนี ก่อตั้งเมื่อปี ค.ศ. 1928 ในชื่อ Tintenkuli Handels GmbH และเปลี่ยนชื่อเป็น Rotring ในช่วงทศวรรษ 70 เพื่อให้สอดคล้องกับเครื่องหมายการค้า ในปี ค.ศ. 1998 โรทริงถูก Sanford บริษัทเครื่องเขียนจากสหรัฐ ซึ่งเป็นบริษัทลูกของ Newell Brands เข้าซื้อกิจการ
== ผลิตภัณฑ์ ==
==อ้างอิง==
เครื่องเขียน
ตราสินค้าเยอรมัน
ไมเคิล แกมบอน

เซอร์ ไมเคิล จอห์น แกมบอน  (Michael John Gambon; 19 ตุลาคม ค.ศ. 1940 – 27 กันยายน ค.ศ. 2023) เป็นนักแสดงชาวอังกฤษ เขามีเสียงจากการรับบทเป็น ศาสตราจารย์ อัลบัส ดัมเบิลดอร์ หนึ่งในตัวละครของภาพยนตร์ แฮร์รี่ พอตเตอร์ หลังจากการเสียชีวิตของนักแสดง ริชาร์ด แฮร์ริส เขาจึงมารับบทแทนตั้งแต่ แฮร์รี่ พอตเตอร์กับนักโทษแห่งอัซคาบัน จนถึง แฮร์รี่ พอตเตอร์กับเครื่องรางยมทูต ภาค 2
== ประวัติ ==
=== ชีวิตในวัยเด็กและการศึกษา ===
ไมเคิล แกมบอน เกิดในดับลินในช่วงสงครามโลกครั้งที่สองบิดาของเขา เอ็ดเวิร์ด แกมบอน เป็นวิศวกรและมารดาของเขา แมรี โฮร์ เป็นช่างเย็บ บิดาของเขาตัดสินใจที่จะหางานทำในลอนดอนและให้ครอบครัวย้ายไปมอร์นิง จนเมื่อแกมบอนอายุได้ 5 ขวบ บิดาของเขามีความศรัทธาต่อนิกายคาทอลิก ทำให้แกมบอนถูกเลี้ยงดูแบบโรมันคาทอลิกตั้งแต่ยังเด็ก
แกมบอนเข้าศึกษาที่โรงเรียนเซนต์อลอยเซียในเมืองซอมเมอร์ ต่อมาเขาศึกษาต่อในเมืองเคนท์ก่อนที่จะย้ายออกมาในตอนอายุ 15 ปี มาฝึกงานในวิคเกอร์อาร์มสตรอง ตอนที่เขาอายุได้ 21 ปี แกมบอนเป็นวิศวกรและเริ่มหลงไหลการเก็บรวบรวมปืนโบราณ, นาฬิกา และรถคลาสสิก
=== ชีวิตส่วนตัว ===
แกมบอน มีลูกชายอยู่แล้วหนึ่งคนชื่อว่า เฟอร์กัส ที่เกิดจากการแต่งงานครั้งก่อนกับ แอน มิลเลอร์ ที่แยกกันอยู่เมื่อปี ค.ศ. 2002 และต่อมาเขาแต่งงานใหม่ในปี ค.ศ. 2000 กับ ฟิลิปปา ฮาร์ต ซึ่งทั้งคู่มีลูกด้วยกัน 3 คน
วันที่ 27 กันยายน ค.ศ. 2023 ไมเคิล แกมบอน เสียชีวิตลงอย่างสงบจากโรคปอดบวม ด้วยอายุ 82 ปี
== อ้างอิง ==
== แหล่งข้อมูลอื่น ==
Biography  at Tiscali UK
2004 Interview with Sir Michael Gambon The Guardian (23 April 2004)
theartsdesk Q&A with Michael Gambon (25 September 2010)
Gambon's filmography  at the British Film Institute
นักแสดงชายชาวอังกฤษ
บุคคลที่ยังมีชีวิตอยู่
นักแสดงในแฮร์รี่ พอตเตอร์
ผู้ได้รับเครื่องราชอิสริยาภรณ์ซีบีอี
บุคคลจากเทศมณฑลดับลิน
นักแสดงพากย์เสียงชายชาวอังกฤษ
นักแสดงภาพยนตร์ชายชาวอังกฤษ
นักแสดงละครเวทีชายชาวอังกฤษ
นักแสดงละครโทรทัศน์ชายชาวอังกฤษ
นักแสดงชายชาวอังกฤษในศตวรรษที่ 21
นักแสดงชายชาวอังกฤษในศตวรรษที่ 20
ผู้ที่ได้รับรางวัลแบฟตา
เซอร์
อัศวินแห่งไอร์แลนด์
บาวเซอร์

บาวเซอร์(Bowser; )หรือกุปปะเป็นราชากุปปะและศัตรูของมาริโอที่ปรากฏตัวให้เห็นมากที่สุดและมาริโอมักจะชนะบาวเซอร์และเอาเจ้าหญิงพีชกลับมาที่ปราสาทได้เสมอ มีกูปปะลิงส์และบาวเซอร์ จูเนียร์อยู่ปราสาทร่วมกัน
==การปรากฏตัว==
==ลักษณะนิสัย==
บาวเซอร์เป็นคนที่ชอบชิงของจากคนอื่นที่ไม่ใช่ของตัวเองไปเนื่องจากความแข็งแกร่งของตน มักชอบอยู่กับคุปปะลิงส์และลูกของเขา และความรักลูกของเขาจึงทำให้เขาพยายามลักพาตัวเจ้าหญิงพีชเพื่อให้ไปเป็นแม่ของลูกตัวเอง โดยพยายามทำทุกวิธีทางเพื่อให้ได้ตัวเจ้าหญิงมา และขัดขวางมาริโอเท่าที่จะทำได้
==อ้างอิง==
ตัวละครจากเกมชุดมาริโอ
ตัวละครวิดีโอเกมที่มีความสามารถเกี่ยวกับไฟหรือความร้อน
ตัวละครที่เป็นผู้บัญชาการ
บอสวิดีโอเกม
ดาวร้ายในแอนิเมชัน
ตัวละครชายในวิดีโอเกม
กีฬาโปโลน้ำในโอลิมปิกฤดูร้อน 2008

กีฬาโปโลน้ำในโอลิมปิกฤดูร้อน 2008 จัดแข่งขันที่กรุงปักกิ่ง สาธารณรัฐประชาชนจีน แข่งขัน 2 ประเภท คือ ประเภททีมชายและทีมหญิง
== ผู้ได้รับเหรียญ ==
===ประเภททีมชาย===
===ประเภททีมหญิง===
== อ้างอิง ==
กีฬาโปโลน้ำในโอลิมปิกฤดูร้อน
นีโคไล ปัฟลอฟ

นีโคไล วลาดีมีโรวิช ปัฟลอฟ (Николай Владимирович Павлов; เกิดวันที่ 22 พฤษภาคม ค.ศ. 1982) เป็นนักกีฬาวอลเลย์บอลชาวรัสเซีย เขาเล่นตำแหน่งตัวดีด้านนอก ให้กับสโมสรกูเบอร์นียานิจนีนอฟโกรอด ปัฟลอฟได้รับรางวัลผู้เล่นทรงคุณค่าในรายการวอลเลย์บอลเวิลด์ลีก 2013
==ชีวิตส่วนตัว==
เขาได้ย้ายสัญชาติรัสเซียในเดือนสิงหาคม พ.ศ. 2550
==สโมสร==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#CCCCCC"
| align="center"|สโมสร
| align="center"|ประเทศ
| align="center"|ปี
|- align=left
|Iourakademia Kharkiv
|
|2001–2005
|-
|-bgcolor="#EFEFEF"
|อูชมอสโก
|
|2005–2016
|-
|โลโคโมทีฟ โนโวซีบีสค์
|
|2006–2010
|-bgcolor="#EFEFEF"
|ดีนาโมมอสโก
|
|2010–2012
|-
|กูเบอร์นียานิจนีนอฟโกรอด
|
|2012–ปัจจุบัน
|-
|}
==รางวัล==
===ทีมชาติ===
วอลเลย์บอลเวิลด์ลีก
2013 – Med 1.png ชนะเลิศ
วอลเลย์บอลเวิลด์แกรนด์แชมป์เปี้ยนคัพ
2013 – Med 2.png รองชนะเลิศ
วอลเลย์บอลชิงแชมป์ยุโรป
2013 – Med 1.png ชนะเลิศ
===บุคคล===
วอลเลย์บอลเวิลด์ลีก 2013 "ผู้เล่นทรงคุณค่า"
==อ้างอิง==
==แหล่งข้อมูลอื่น==
Son profil sur le site de la FIVB
นักกีฬาชาวรัสเซีย
นักวอลเลย์บอลชายชาวรัสเซีย
นักวอลเลย์บอลชาวยูเครน
บุคคลจากปอลตาวา
ลุค แคสเทลลัน

ลุค แคสเทลลัน (Luke Castellan) เป็นตัวละครหลักจากหนังสือวรรณกรรมเยาวชนชุดเพอร์ซีย์ แจ็กสัน โดย ริก ไรออร์ดัน แสดงโดย เจค อาเบล
ลุคเป็นบุตรของเฮอร์มีส เพราะความคิดต่างของเขา จึงทำให้ไปเข้าพวกกับฝ่ายเทพไททัน ในอดีตเคยเป็นมิตรที่ดีของแอนนาเบ็ธและธาเลีย
ตัวละครในเพอร์ซีย์ แจ็กสัน
List of Camp Half-Blood characters#Grover Underwood
สารภีดอย

สารภีดอย  อยู่ในวงศ์ Theaceae ภาษากะเหรี่ยงเรียก ทื่อ ไม้ยืนต้น ใบเดี่ยว ใบเรียบและเหนียว ดอกช่อ ออกที่ปลายกิ่ง ดอกย่อยเป็นดอกสมบูรณ์เพศ มีกาบสีเขียวรองรับ 2 อัน ผลคล้ายผลแบบโปม เมล็ดมีแอริล ชาวกะเหรี่ยงใช้ทำฟืน เปลือกต้นใช้ย้อมผ้าได้สีเทา
== อ้างอิง ==
ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต มหาวิทยาลัยเชียงใหม่271 หน้า ดูฉบับเต็ม 
==แหล่งข้อมูลอื่น==
Flora of China - Theaceae - Anneslea - Anneslea fragrans (source of text).
Anneslea fragrans - illustration.
Anneslea fragrans at ZipcodeZoo (source of classification).
พืชให้สีย้อม
วงศ์ชา
แบทเทิลกราวด์ (2015)

แบทเทิลกราวด์ (2015) (Battleground (2015)) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี จัดเมื่อวันที่ 19 กรกฎาคม 2015 ณ สนาม สก็อตเทรด เซ็นเตอร์ ในเมืองเซนต์หลุยส์, รัฐมิสซูรี สหรัฐอเมริกา ซึ่งจัดเป็นปีที่ 3 ของศึกแบทเทิลกราวด์
==เบื้องหลัง==
ในมันนีอินเดอะแบงก์ (2015) เซท โรลลินส์สามารถป้องกันแชมป์ WWE World Heavyweight Championship มาได้จากเอาชนะ ดีน แอมโบรส ในรอว์คืนต่อมา (15 มิถุนายน) ทริปเปิลเอชกับสเตฟานี แม็กแมนออกมาที่เวทีเพื่อประกาศตัวผู้ท้าชิงแชมป์คนต่อไปในแบทเทิลกราวด์ และคนที่ออกมาท้าชิงแชมป์คือบร็อก เลสเนอร์ ที่มาขอรีแมตช์กับโรลลินส์(หลังจากเสียแชมป์ให้โรลลินส์ในเรสเซิลเมเนีย ครั้งที่ 31)
ในมันนีอินเดอะแบงก์ เบรย์ ไวแอ็ตต์ได้มาก่อกวนการปล้ำของโรแมน เรนส์ในมันนีอินเดอะแบงก์แลดเดอร์แมตช์ ทำให้เรนส์พลาดโอกาสคว้ากระเป๋า และมีการประกาศให้ทั้งคู่เจอกันในแบทเทิลกราวด์
ในอิลิมิเนชั่น แชมเบอร์ (2015) แชมป์ NXT เควิน โอเวนส์ เอาชนะแชมป์ WWE United States Championship จอห์น ซีนาไปได้ ในมันนีอินเดอะแบงก์ ซีนาเอาชนะโอเวนส์ไปได้ในรีแมตช์ ในรอว์ (22 มิถุนายน) ซีนาได้รับคำท้าของโอเวนส์ ในการชิงแชมป์ United States Championship ในศึก The Beast in the East วันที่ 4 กรกฎาคม โอเวนส์ เสียแชมป์ NXT ให้ฟิน บาเลอร์
==ผลการปล้ำ==
==ดูเพิ่ม==
แบทเทิลกราวด์
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
==แหล่งข้อมูลอื่น==
Battleground Website
กีฬาในเซนต์หลุยส์ (รัฐมิสซูรี)
มวยปล้ำอาชีพในปี พ.ศ. 2558
ดับเบิลยูดับเบิลยูอี แบทเทิลกราวด์
รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2558
ว่านกีบแรด

ว่านกีบแรดหรือว่านกีบม้า  เป็นพืชในวงศ์ Marattiaceae เป็นเฟินที่มีหัวอยู่ใต้ดิน หัวใหญ่ ใบที่หลุดออกไปจะทิ้งขั้วไว้มองคล้ายกีบเท้าของแรดหรือควายมาก ใบประกอบแบบขนนกสองชั้น แผ่นใบหนา สีเขียวเป็นมัน มีอับสปอร์สีน้ำตาลแดงสองแถวเรียงกันที่ขอบใบตลอดความยาวใบ  กระจายพันธุ์ในออสเตรเลีย นิวกินี และหมู่เกาะในมหาสมุทรแปซิฟิก
เป็นยาสมุนไพร ฤทธิ์เย็น แก้ไข้ ใบอ่อนกินเป็นผักสด หัวพกไว้ติดตัว เชื่อว่ามีฤทธิ์ทางเมตตามหานิยม หรือใช้ผสมในพิมพ์พระเครื่อง ชาวเผ่าลัวะใช้แช่น้ำดื่มรวมกับต้นมหาสดำใช้แก้ท้องอืด
== อ้างอิง ==
เศรษฐมนตร์ กาญจนกุล. ว่าน. กทม. เศรษฐศิลป์. 2553 หน้า 20
เฟิน
พืชที่รับประทานได้
สมุนไพร
กุดภู

กุดภู  เป็นพืชในวงศ์ Thelypteridaceae เป็นเฟินอายุหลายปี แผ่นใบยาว ขอบจักเว้าลึก เป็นไม้ถิ่นเดียวในประเทศไทย พบในป่าดิบเขาและป่าสนทางภาคตะวันออกเฉียงเหนือ พบครั้งแรกที่เขตรักษาพันธุ์สัตว์ป่าภูหลวง จังหวัดเลย ชื่อสปีชีส์ตั้งเป็นเกียรติแก่ประเทศไทย
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 85
เฟิน
เจเนีย เกรเบนนีคอฟ

เจเนีย เกรเบนนีคอฟ (Jenia Grebennikov; เกิด 13 สิงหาคม ค.ศ. 1990 —) เป็นนักกีฬาวอลเลย์บอลชาวฝรั่งเศสเชื้อสายรัสเซีย ที่ได้รับการเล่นให้กับทีมชาติฝรั่งเศสและ สโมสรเฟาเอฟเบ ฟรีดริคซาเฟ็นในประเทศเยอรมนี
==ชีวิตส่วนตัว==
เกรเบนนีคอฟ เกิดในแรน, ประเทศฝรั่งเศส พ่อของเขาคือบอริส เกรเบนนีคอฟเป็นนักกีฬาวอลเลย์บอลชาวรัสเซียและเป็นผู้ฝึกสอน
==ผลงานในระดับอาชีพ==
===ทีมชาติ===
เจเนีย เกรเบนนีคอฟ เข้าร่วมทีมชาติฝรั่งเศสในปี ค.ศ. 2011 และ ในปี 2014 เขาเข้าร่วมการแข่งวอลเลย์บอลชายชิงแชมป์โลก 2014ที่จัดขึ้นในประเทศโปแลนด์ ในรอบชิงเหรียญทองแดงทีมชาติฝรั่งเศสเป็นฝ่ายพ่ายทีมชาติเยอรมนี จึงทำให้ทีมชาติฝรั่งเศสได้อันดับ 4 นอกจากนี้ เกรเบนนีคอฟ ยังได้รับรางวัลตัวรับอิสระยอดเยี่ยมของการแข่งขันในครั้งนี้
==สังกัดสโมสร==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#CCCCCC"
| align="center"|สโมสร
| align="center"|ประเทศ
| align="center"|ฤดูกาล
|- bgcolor="#EFEFEF" align=left
|ซีพีบี แรนส์
|
|1999–2000
|-align="left"
|แรนวอลเลย์ 35 (ชุด B)
|
|2000–2008
|- bgcolor="#EFEFEF" align=left
|แรนวอลเลย์ 35
|
|2008–2013
|-align="left"
|เฟาเอ็ฟเบ ฟรีดริชส์ฮาเฟิน
|
|2013–2015
|-align="left"
|ลูเบกูชีเนชีวีตาโนวา
|
|2015–ปัจจุบัน
|}
==เกียรติประวัติ==
===ผลงานร่วมกับสโมสร===
2011/2012 16px แฟรงก์คัพ, ร่วมกับ แรนส์ วอลเล่ย์ 35
2013/2014 16px เยอรมันคัพ, ร่วมกับ เฟาเอฟเบ ฟรีดริคซาเฟ็น
===บุคคล===
วอลเลย์บอลชายชิงแชมป์โลก 2014 "ตัวรับอิสระยอดเยี่ยม"
==อ้างอิง==
==แหล่งข้อมูลอื่น==
FIVB profile
ชาวฝรั่งเศสเชื้อสายรัสเซีย
นักวอลเลย์บอลชายชาวฝรั่งเศส
ตัวรับอิสระวอลเลย์บอล
นักวอลเลย์บอลในโอลิมปิกฤดูร้อน 2016
นักวอลเลย์บอลในโอลิมปิกฤดูร้อน 2020
บุคคลจากแรน
ว่านขุนแผนสะกดทัพ

ว่านขุนแผนสะกดทัพ  เป็นพืชในวงศ์ Amaryllidaceae มีหัวอยู่ใต้ดินแบบหัวหอม เนื้อในสีขาว มีเยื่อสีน้ำตาลหุ้มโดยรอบ ใบเดี่ยว ขนาดเล็กยาว ดอกออกเป็นช่อ ดอกย่อยสีชมพู เกสรตัวผู้สีส้ม เป็นยาสมุนไพรใช้แก้แมลงสัตว์กัดต่อย ในทางไสยศาสตร์เชื่อว่ามีฤทธิ์ทางเมตตามหานิยมและคงกระพันชาตรี
== อ้างอิง ==
เศรษฐมนตร์ กาญจนกุล. ว่าน. กทม. เศรษฐศิลป์. 2553 หน้า 24
วงศ์พลับพลึง
สมุนไพร